**Pitch din ide**Hvis jeres ide skal blive realiseret, har I brug for at kommunikere den - så det inspirerer andre og de får lyst til at arbejde med ideen.

I Frivillighedsmodellen arbejder man med **Synliggørelse** – og fokus er meget på, hvor man kan synliggøre sine ideer eller projekter.

Men der er et skridt der kommer før det - det handler om at pitche jeres ide, at fortælle om det I brænder for, så I inspirerer andre til at være med.

Vi bliver ikke inspireret af *hvad* eller *hvordan*. Der skal mere til. Der skal fokus på *hvorfor.* Når vi fortæller hinanden HVORFOR vi gerne vil noget, så husker vi det. Start derfor med at fortælle om, hvorfor jeres ide er god.

**Lav en elevatortale**

Elevatortalen er et redskab til at styrke dit budskab. En elevatortale er et udtryk for en tale, som du kan nå at holde på den tid, det tager at køre med en elevator. Det vil sige, at den er præcis, kort og interessant.

**Øvelse**: Forestil jer at I skal præsentere den ide I har arbejdet med på et borgermøde

**1. Besvar de fire spørgsmål på og lav derudfra en elevatortale på 1-2 min.**

* Hvorfor er det en god ide

* Hvad er det vigtigste budskab til målgruppen?
* Hvilken forskel vil det gøre
* Hvad får I selv ud af det?

**2. Fremfør elevatortalen for de andre (1-2 min. pr. elevatortale – brug evt. stopur)**

**3. Modtag feedback**

* Er ideen klart kommunikeret
* Har man lyst til at involvere sig

**4. Ret til**